चंडीगढ़। हॉटमेल के संस्थापक सबीर भाटिया की सक्सेस स्टोरी किसी भी यूथ को मोटिवेट कर सकती है। भारत से जब वे पढ़ाई के लिए अमेरिका गए तो उनके पास सिर्फ 250 डॉलर (आज इतने डॉलर की वैल्यू करीब 16,541 रुपए है) थे, पर मेहनत और काबिलियत की वजह से आज वे अरबों की प्रॉपर्टी के मालिक हैं।
30 दिसंबर को इस एंटरप्रेन्योर का जन्मदिन है। इस मौके पर dainikbhaskar.com बता रहा है उनकी सक्सेस स्टोरी। चंडीगढ़ में जन्मा यह शख्स दुनिया की पहली ई-मेल सेवा में से एक हॉटमेल को शुरू करने की वजह से दुनियाभर में फेमस हुआ।
कैसे आया था बिजनेस शुरू करने का आइडिया
सबीर ने हॉटमेल शुरू करने से पहले कई नौकरियां भी कीं। इसी दौरान उन्होंने सोचा कि क्यों न ई-मेल को भी वेब पर डाल दिया जाए, ताकि कहीं भी कम्प्यूटर पर कोई अपनी मेल चेक कर सकें। यही एक विचार हॉटमेल के जन्म का कारण बना। 16 फरवरी 1996 को हॉटमेल का जन्म हुआ, और 30 दिसंबर 1997 को सबीर ने अपनी कंपनी बेच दी।
हॉटमेल एक फ्री वेब आधारित ई-मेल सर्विस है, जिसकी शुरुआत सबीर भाटिया और अमेरिका के जैक स्मिथ ने तीन लाख डॉलर की पूंजी से की थी। यह अब माइक्रोसॉफ्ट के पास है। वर्तमान में इसका नाम आउटलुक डॉट कॉम है। शुरुआत में सबीर ने जावा सॉफ्ट नाम से एक कंपनी शुरू की थी। यह कंपनी पर्सनल इन्फॉर्मेशन इंटरनेट पर स्टोर करती थी। इन सूचनाओं को किसी भी कम्प्यूटर पर देखा जा सकता था।
आगे की स्लाइड्स में पढ़ें सबीर भाटिया के बारे में...
hin_Deva hin_Deva hin_Deva hin_Deva hin_Deva bho_Deva